2011 में कुणाल गांधी एक कंसल्टिंग फर्म में काम कर रहे थे। एक दिन अचानक नौकरी से इस्तीफा दे दिया और ब्रसेल्स छोड़कर अपने शहर जयपुर लौट आए। सेंट जेवियर्स कॉलेज एवं आइआइटी मुंबई के अलावा आइआइएम, अहमदाबाद से पढ़ाई करने वाले कुणाल पहले दुविधा में थे कि क्या करें? लेकिन फिर इन्होंने उद्यमी बनने का निर्णय लिया। आइआइटी बॉम्बे के अपने साथी गुंजन अग्रवाल के साथ मिलकर 2013 में उन्होंने ‘लॉजिक रूट्स’ की नींव रखी। यह कंपनी प्राइमरी स्कूल के बच्चों को गणित सिखाने के लिए बोर्ड गेम्स तैयार करती है। आज भारत के अलावा अमेरिका, ब्रिटेन एवं कनाडा में इनके बोर्ड गेम्स लोकप्रिय हैं। इनके एप अलग-अलग प्लेटफॉर्म पर उपलब्ध हैं।